b'\n_START_ARTICLE_\nStagflacija\n_START_PARAGRAPH_\nStagflacija (angl. stagflation) je pojav v gospodarstvu, ko se kosmati doma\xc4\x8di proizvod ne pove\xc4\x8duje, torej ni prese\xc5\xbenega celotnega povpra\xc5\xa1evanja, cene pa se kljub temu zvi\xc5\xa1ujejo. Je zdru\xc5\xbeek po\xc4\x8dasne ali neobstoje\xc4\x8de gospodarske rasti (stagnacije) in sorazmerne visoke rasti cen (inflacije)._NEWLINE_Inflacije v tak\xc5\xa1nem primeru ni mogo\xc4\x8de opredeliti kot povpra\xc5\xa1evalno inflacijo, lahko pa se opredeli kot stro\xc5\xa1kovna inflacija ali ustrojna (strukturna) inflacija, seveda ob dodatku u\xc4\x8dinka inflacijskih pri\xc4\x8dakovanj._NEWLINE_Izraz najpogosteje pripisujejo britanskemu politiku in predsedniku dr\xc5\xbeavne blagajne Iainu Macleodu, ki ga je skoval v svojem govoru britanskemu parlamentu leta 1965.'